"冇洗黑錢,不然就絕子絕孫",呢一番話,要追溯到2013年9月份,香港首富之一劉鑾雄卷入澳門世紀巨貪歐文龍嘅案件,當地法院告佢有賄賂拿地、洗黑錢嘅行為,當時審訊已經接近尾聲,佢現身喺記者面前大聲喊冤,堅稱自己從未做過洗黑錢衰嘢。
但喊冤冇用,2014年劉鑾雄最後被判囚5年3個月,只因為港澳冇移交協議,佢就一直鑽漏洞,冇去澳門嗰邊服刑,但終身都不可以再踏入澳門,本來呢件事已經過去五年,都無咩好再提嘅喇。但最近因為香港本土提議修訂《逃犯條例》,條例一旦通過,劉鑾雄可能就要畀移交過去服刑。
為此,劉鑾雄授權律師申請司法復核,要求對過往案件不進行追溯,結果點就唔知。但日前有媒體專題報道表示:這有可能迫使劉鑾雄會流亡去海外。
因為單野如果真系冇辦法收科,噉佢喺香港必然無法生活落來,而且仲透露出,劉鑾雄早為自己鋪好后路。
具體我哋唔知道劉鑾雄系咪真系有洗黑錢,真系行賄,但喺過去嘅十多年入面,劉鑾雄其實都已經一步步有做自己嘅資產分配。
首先,喺英國嗰邊已經有咗部署:1、早年以4.3億港紙,買入咗倫敦市中心嘅【伊頓廣場超級豪宅】,樓高五層,面積1萬多平方尺,據知該物業而家已經升值1倍之多。
2、喺2011年,花費35億港元,喺倫敦Midtown買落咗一個好大嘅商業寫字樓,面積:3.9萬五平方。據了解,呢個寫字樓每年要交畀劉鑾雄嘅租金,超過千萬英鎊。
3、2016年,花費20.5億港紙,買落咗倫敦牛頓街嘅兩棟商住兩用嘅物業,大概有5.5萬平方尺。
喺英國買物業嚟收租,絕對系賺錢,劉鑾雄系邊個?雖然佢喺娛樂版嘅新聞唔少,但系如果有關心佢嘅財經新聞,應該知道佢有一個響當當嘅名號:"股壇狙擊手",眼光不嬲都好毒辣。
佢喺香港本土嘅資產,都有好大嘅變動,2015年,佢將自己華置公司嘅前總部美國萬通大廈(香港灣仔嗰邊),以125億嘅價錢賣畀恒大。
2017年,佢將自己喺公司占有嘅75%股份分別就交咗畀太太甘比,前妻兒子劉鳴煒。
劉鑾雄如果真系要離開,咁佢應該系可以全身而退。
當然,攞以上嘅資料嚟自猜測劉鑾雄逃亡到海外,而家仲系一個猜測,至於劉鑾雄呢次系咪可以再次安然度過呢?我哋不得而知,總之佢宜家平靜嘅生活,被徹底打破咗。曾幾何時,面對行賄案、洗黑錢案,當時幫劉鑾雄處理事務、打官司系佢前女友呂麗君。
雖然呂麗君離開咗,但仲有甘比呢個賢內助,以及已經系公司主席嘅劉鳴煒,都可以助佢一臂之力,有佢哋幫手,劉鑾雄都仲系有機會度過呢個難關嘅。
不過天網恢恢,如果真系做錯咗,懲罰就應該接受。
Like MisshkNews Facebook!不出门也能知天下事~